ଟେଗାସେରୋଡ  (ଇଂରାଜୀ ଭାଷାରେ ), ଅନ୍ୟମାନଙ୍କ ମଧ୍ୟରେ ଜେଲନର୍ମ୍ ଏକ ବିକ୍ରୟ ନାମ, ହେଉଛି ଏକ ଔଷଧ ଯାହା ଇରିଟେବ୍ଲ ବାୱେଲ ସିଣ୍ଡ୍ରୋମ ସ‌ହିତ କୋଷ୍ଠକାଠିନ୍ୟ ରୋଗର ଚିକିତ୍ସା ପାଇଁ ବ୍ୟବହୃତ ହୁଏ । ଏହା ପାଟିରେ ଦିଆଯାଏ । ସାଧାରଣ ପାର୍ଶ୍ୱ ପ୍ରତିକ୍ରିୟାରେ ମୁଣ୍ଡବିନ୍ଧା, ପେଟ ଯନ୍ତ୍ରଣା, ତରଳ ଝାଡ଼ା ଏବଂ ମୁଣ୍ଡ ବୁଲାଇବା ହୋଇପାରେ । ଅନ୍ୟ ପାର୍ଶ୍ୱ ପ୍ରତିକ୍ରିୟାରେ ହୃଦ୍‌ଘାତ, ଷ୍ଟ୍ରୋକ ଏବଂ ଆତ୍ମହତ୍ୟା ପ୍ରବଣତା ହୋଇପାରେ । ଏହା ଏକ ୫-ଏଚଟି୪  (5- 4) ସକ୍ରିୟକାରୀ ଯାହା ଉଭୟ ଅନ୍ତନଳୀ ସଂକୋଚନ ଏବଂ ତାହାଠାରୁ ତରଳ ପଦାର୍ଥ ନିଷ୍କାସନ କରିବାକୁ ସକ୍ରିୟ କରିଥାଏ  । ୨୦୦୨ ମସିହାରେ ଯୁକ୍ତରାଷ୍ଟ୍ରରେ ଚିକିତ୍ସା କ୍ଷେତ୍ରରେ ବ୍ୟବହାର ପାଇଁ ଟେଗାସେରୋଡ ଅନୁମୋଦିତ ହୋଇଥିଲା । ହୃତ୍‌ପିଣ୍ଡ ସମ୍ବନ୍ଧୀୟ ଚିନ୍ତାଧାରା ହେତୁ ୨୦୦୭ରେ ଏହାକୁ ବଜାରରୁ ହଟାଇ ଦିଆଯାଇଥିଲା କିନ୍ତୁ ୨୦୧୯ରେ ପୁନର୍ବାର ଅନୁମତି ଦିଆଗଲା । ୟୁରୋପରେ ଏହାକୁ ଉଭୟ ୨୦୦୫ ଏବଂ ୨୦୦୬ରେ ଅନୁମୋଦନ ମନା କରାଯାଇଥିଲା । ଯୁକ୍ତରାଷ୍ଟ୍ରରେ ୨୦୨୧ ସୁଦ୍ଧା ମାସକୁ ପ୍ରାୟ ୩୬୦ ଡଲାର ଖର୍ଚ୍ଚ ହୋଇଥାଏ । ୨୦୨୨ ମସିହାରେ ବାଣିଜ୍ୟିକ କାରଣରୁ ଏହା ବଜାରରୁ ପ୍ରତ୍ୟାହାର କରାଯାଇଥିଲା ।